GLOW ออกหุ้นกู้มีประกัน 4 พันลบ.อายุ 10 ปี ดอกเบี้ย 3.95%
GLOW ออกหุ้นกู้มีประกัน 4 พันลบ.อายุ 10 ปี ดอกเบี้ย 3.95% ขายรายใหญ่ระยะเวลาจองซื้อ 1-2 ก.ย.58
28 ส.ค. 2558

บริษัท โกลว์ พลังงาน จำกัด (มหาชน) หรือ GLOW ระบุว่า บริษัทยื่นแบบแสดงรายการข้อมูล(ไฟลิ่ง)เพื่อเสนอขายหุ้นกู้มีประกัน วงเงินไม่เกิน 4,000 ล้านบาท อายุ 10 ปี ครบกำหนดไถ่ถอนในปี 68 อัตราดอกเบี้ย 3.95% ต่อปี โดยเสนอขายให้แก่ผู้ลงทุนสถาบันและผู้ลงทุนรายใหญ่ ระยะเวลาจองซื้อ 1-2 ก.ย.58
ทั้งนี้ หุ้นกู้ดังกล่าวมีบริษัท โกลว์ เอสพีพี จำกัด, บริษัท โกลว์ เอสพีพี 2 จำกัด และ บริษัท โกลว์ เอสพีพี 3 จำกัด เป็นผู้ค้ำประกัน และมีธนาคารกรุงไทย และธนาคารกรุงศรีอยุธยา เป็นผู้จัดจำหน่ายหุ้นกู้ และบริษัท ทริสเรทติ้ง จำกัด จัดอันดับความน่าเชื่อถือของหุ้นกู้ที่ A+